# ΕΛΛΗΝΙΚΗ ΔΗΜΟΚΡΑΤΙΑ

## NOMOΣ ΒΟΙΩΤΙΑΣ

## ΔΗΜΟΣ ΛΕΒΑΔΕΩΝ

**Λιβαδειά 4/7/2022**

**ΑΠΟΣΠΑΣΜΑ**

Από το πρακτικό της αριθμ.2022-12ης Τακτικής Συνεδρίασης

του Δημοτικού Συμβουλίου Λεβαδέων

Αριθμός απόφασης  **67**

**ΘΕΜΑ : «Έκδοση ψηφίσματος σχετικά με την υποβάθμιση του ρόλου του Δημοτικού Συμβουλίου»**

Στη Λιβαδειά σήμερα την 27η Ιουνίου 2022, ημέρα Δευτέρα και ώρα 19:30 μ.μ , συνήλθε σε  **τακτική** συνεδρίαση το Δημοτικό Συμβούλιο του Δήμου Λεβαδέων ύστερα από την από  **10672/23-6-2022**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντου Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 παρ. 5 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Απούσης της Προέδρου ,ο Αντιπρόεδρος του Δημοτικού Συμβουλίου κ. Φορτώσης κήρυξε την έναρξη της συνεδρίασης και διαπιστώθηκε ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες οι παρακάτω αναφερόμενοι 19 δημοτικοί σύμβουλοι :

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Τσετσμετζής Εμμανουήλ |
|  | Μητάς Αλέξανδρος(αποχώρησε στο 1ο ΘΗΔ) | 2 | Σάκκος Μάριος |
|  | Δήμου Ιωάννης | 3 | Καράβα Χρυσοβαλάντου Βασιλική (Βάλια) |
|  | Αποστόλου Ιωάννης | 4 | Τζουβάρας Νικόλαος |
|  | Νταντούμη Ιωάννα | 5 | Γαλανός Κων/νος |
|  | Μερτζάνης Κων/νος | 6 | Πούλος Ευάγγελος |
|  | Γιαννακόπουλος Βρασίδας (αποχώρησε στο 1ο ΘΗΔ) | 7 | Αρκουμάνης Πέτρος |
|  | Σαγιάννης Μιχαήλ | 8 | Μπράλιος Νικόλαος |
|  | Πούλου Παναγιού (Γιώτα) (αποχώρησε στο 1ο ΘΗΔ) | 9 | Γερονικολού Λαμπρινή |
|  | Καπλάνης Κων/νος | 10 | Μπαρμπέρης Νικόλαος |
|  | Τόλιας Δημήτριος | 11 | Χέβα Αθανασία (Νάνσυ) |
|  | Φορτώσης Αθανάσιος | 12 | Σπυρόπουλος Δημοσθένης |
|  | Καράλης Χρήστος(αποχώρησε στο 1ο ΘΗΔ) | 13 | Παπαϊωάννου Λουκάς |
|  | Κοτσικώνας Επαμεινώνδας(αποχώρησε στο 1ο ΘΗΔ) |  | Κατής Χαράλαμπος |
|  | Τσιφής Δημήτριος (αποχώρησε στο 1ο ΘΗΔ) |  | Οι οποίοι δεν παρευρέθησαν |
|  | Αλεξίου Λουκάς |  | αν και κλήθηκαν νόμιμα |
|  | Καραμάνης Δημήτριος |  |  |
|  | Τουμαράς Βασίλειος |  |  |
|  | Πλιακοστάμος Κων/νος(αποχώρησε στο 1ο ΘΗΔ) |  |  |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Ο Αντιπρόεδρος του Δημοτικού Συμβουλίου είπε στα μέλη του Δημοτικού Συμβουλίου ότι με την 64/2022 Απόφαση , ομόφωνα κρίθηκε το κατεπείγον του εν λόγω θέματος και αποφασίσθηκε η συζήτησή του ως εκτός ημερήσιας διάταξης θέμα.

Στη συνέχεια έδωσε τον λόγο στην κα. Πούλου επικεφαλή της παράταξης «Δυναμική Αυτοδιοικητική Συνεργασία» προκειμένου να αναλύσει το θέμα.

Η κα. Πούλου ανέφερε ότι το *ψήφισμα αφορά στην τελευταία απόφαση του νόμου πλέον που ισχύει από το Υπουργείο Εσωτερικών, για τη λειτουργία του Δημοτικού Συμβουλίου. Ψήφισμα λοιπόν.*

*Λέμε όχι στη φίμωση των δημοτικών παρατάξεων, να εισάγουν κατεπείγοντα θέματα προ ημερησίας διάταξης, όπως προβλέπεται στο άρθρο 42 του Υπουργείου Εσωτερικών, συμπληρωματικά μέτρα για την εφαρμογή του Κανονισμού κ.λπ., αναφέρομαι στο συγκεκριμένο νομοσχέδιο. Συνιστά ακόμη ένα ακόμη στοχευμένο χτύπημα σε βάρος της δημοκρατίας στην Αυτοδιοίκηση. Αποτελεί μάλιστα την τελευταία, μιας μακράς σειράς παρόμοιων παρεμβάσεων όπως ήταν η αφαίρεση αρμοδιότητα από τα Δημοτικά Συμβούλια προς όφελος των Οικονομικών Επιτροπών, αλλά και η μετεκλογική αλλαγή του τρόπου εκλογής των Αντιδημάρχων, υπό το σαθρό πρόσχημα της κυβερνησιμότητας.*

*Το Δημοτικό Συμβούλιο του Δήμου Λεβαδέων, καταγγέλλει την προσπάθεια της κυβέρνησης να υπονομεύσει τα δημοκρατικά δικαιώματα των δημοτικών παρατάξεων, ζητά απόσυρση της επίμαχης διάταξης και διακηρύσσει την πρόθεσή του να συνεχίσει να λειτουργεί με τον δημοκρατικό τρόπο που λειτουργεί μέχρι σήμερα, με απόλυτο σεβασμό απέναντι σε όλες τις παρατάξεις.*

*Τέλος, καλεί την Κεντρική Ένωση Δήμων Ελλάδος, να λάβει ξεκάθαρα απορριπτική θέση απέναντι σε αυτήν την αντιδημοκρατική απόπειρα φίμωσης των δημοτικών παρατάξεων και να ζητήσει ομοίως την απόσυρση του εν λόγου άρθρου.*

*Ενημερωτικά σας λέω, ότι η ΚΕΔΕ έχει πει ότι είναι αντίθετη αλλά δεν έχει εκδώσει ακόμα ένα ψήφισμα. Αντιθέτως, πάρα πολλά Δημοτικά Συμβούλια σε όλη τη χώρα, έχουν εκδώσει τέτοια και ακόμα πιο ισχυρά αν θέλετε και πιο αντιπολιτευτικά ψηφίσματα.*

*Αυτό κύριε Πρόεδρε είναι το ψήφισμα μας. Σας το καταθέτω. Ας έρθει η Γραμματέας να το πάρει και παρακαλώ το Δημοτικό Συμβούλιό μας να τοποθετηθεί σχετικά.*

Ακολούθως ο Αντιπρόεδρος κάλεσε τους δημοτικούς συμβούλους να ψηφίσουν σχετικά

Το Δημοτικό Συμβούλιο μετά από διαλογική συζήτηση και αφού έλαβε υπόψη του:

* τις διατάξεις του άρθρου 74 του Ν. 4555/2018 (αντικατάσταση του άρθρου 67 του Ν. 3852/2010) **,**
* Τις διατάξεις της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου»
* Τις διατάξεις της υπ΄αριθμ 380/2022 εγκυκλίου του ΥΠ.ΕΣ. (ΑΔΑ: ΩΖ2Χ46ΜΤΛ6-97Χ) «Κατάργηση των διατάξεων του άρθρου 67 του ν. 4830/ 2021 (Α’ 169) αναφορικά με τους τρόπους λήψης αποφάσεων των συλλογικών οργάνων των δήμων και των διοικητικών συμβουλίων των εποπτευόμενων νομικών τους προσώπων.»
* Τις διατάξεις του άρθρου 48 «Τρόπος λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους - Κατάργηση παρ. 1 άρθρου 10 της από 11.3.2020 Πράξης Νομοθετικού Περιεχομένου » του Ν.4940/2022 (Α’ 112)
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και ειδικότερατης παρ. 5 του άρθρου 74 του Ν. 4555/2018
* το ψήφισμα που κατατέθηκε
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει την έκδοση του κατωτέρω ψηφίσματος

Το Δημοτικό Συμβούλιο του Δήμου ΛΕΒΑΔΕΩΝ :

*Το Δημοτικό Συμβούλιο αποτελεί το αιρετό συλλογικό όργανο εκπροσώπησης που βρίσκεται εγγύτερα στον πολίτη και εκφράζει γνήσια και αδιαμεσολάβητα την λαϊκή βούληση σε επίπεδο Αυτοδιοίκησης. Ως εκ τούτου, η διασφάλιση της δημοκρατικής λειτουργίας του –εντός πλαισίου παραγωγικής ανταλλαγής απόψεων, εποικοδομητικού διαλόγου και σεβασμού της μειοψηφίας– είναι αδιαπραγμάτευτη.*

*Ωστόσο, η απόπειρα της Κυβέρνησης να καταδικάσει στην απόλυτη σιωπή την Αντιπολίτευση στα Δημοτικά Συμβούλια, μέσω της απαράδεκτης κατάργησης του δικαιώματος των Επικεφαλής των Δημοτικών Παρατάξεων της Αντιπολίτευσης να εισάγουν κατεπείγοντα θέματα προ ημερησίας διάταξης, όπως προβλέπεται στο* [*Άρθρο 42*](http://www.opengov.gr/ypes/wp-content/uploads/downloads/2022/06/%CE%95%CE%A0%CE%99%CE%93%CE%A1%CE%91%CE%9C%CE%9C%CE%99%CE%9A%CE%9F_6.6.2022-1.pdf) *του Σχεδίου Νόμου του Υπουργείου Εσωτερικών «Συμπληρωματικά μέτρα για την εφαρμογή του Κανονισμού (ΕΕ) 2019/788 κ.λπ.», συνιστά ακόμη μια άστοχη νομοθετική πρωτοβουλία . Αποτελεί, μάλιστα, την τελευταία μιας μακράς σειράς παρόμοιων παρεμβάσεων, όπως ήταν η αφαίρεση αρμοδιοτήτων από τα Δημοτικά Συμβούλια, προς όφελος των Οικονομικών Επιτροπών, αλλά και η μετεκλογική αλλαγή του τρόπου εκλογής των Αντιδημάρχων, υπό το σαθρό πρόσχημα της «κυβερνησιμότητας».*

*Το Δημοτικό Συμβούλιο του Δήμου Λεβαδέων καταγγέλλει την προσπάθεια της Κυβέρνησης να υπονομεύσει τα δημοκρατικά δικαιώματα των Δημοτικών Παρατάξεων, ζητά απόσυρση της επίμαχης διάταξης, και διακηρύσσει την πρόθεσή του να συνεχίσει να λειτουργεί με τον δημοκρατικό τρόπο που λειτουργεί μέχρι σήμερα, με απόλυτο σεβασμό απέναντι σε όλες τις Παρατάξεις.*

*Τέλος, καλεί την Κεντρική Ένωση Δήμων Ελλάδος να λάβει ξεκάθαρα απορριπτική θέση απέναντι σε αυτή την αντιδημοκρατική απόπειρα φίμωσης των Δημοτικών Παρατάξεων και να ζητήσει ομοίως την απόσυρση του εν λόγω Άρθρου.*

**Η απόφαση πήρε τον αριθμό 67**

**Ο Αντιπρόεδρος του Δ.Σ.**

Φορτώσης Αθανάσιος

**ΤΑ ΜΕΛΗ**

|  |  |
| --- | --- |
| Καλογρηάς Αθανάσιος | ΠΙΣΤΟ ΑΠΟΣΠΑΣΜΑ |
| Μητάς Αλέξανδρος | Λιβαδειά αυθημερόν |
| Δήμου Ιωάννης | Ο Δήμαρχος Λεβαδέων |
| Αποστόλου Ιωάννης | κ.α.α ο Αναπληρωτής Δήμαρχος |
| Νταντούμη Ιωάννα |  |
| Μερτζάνης Κων/νος | ΑΛΕΞΑΝΔΡΟΣ ΜΗΤΑΣ |
| Γιαννακόπουλος Βρασίδας |  |
| Σαγιάννης Μιχαήλ |
| Πούλου Παναγιού (Γιώτα) |
| Καπλάνης Κων/νος |
| Τόλιας Δημήτριος |
| Καράλης Χρήστος |
| Κοτσικώνας Επαμεινώνδας |
| Τσιφής |
| Αλεξίου Λουκάς |
| Καραμάνης Δημήτριος |
| Τουμαράς Βασίλειος |
| Πλιακοστάμος Κων/νος |